Bismillaah.. Kembali findi pop menghadirkan kisah yang mendayu dayu
Pacar bayaran
(Suatu hari di rumah saurang ciwi,dudukan si ciwi ni wan umanya sambil mamancukkan,bapandiran)
Uma angel:kalu dipikir pikir ,ikam ni angel sudah cukup umur kalu,sadangai sudah balaki..
Angel:(takalipik)akayyahai..
Uma angel:kuliah sudah tuntung,bagawi sudah,sadangai dicari calun juduh gasan manajak tinda biru,ada ai kalu nang handa wan ikam nang muha mirip madhuri dixit..
Angel:amun nang handak wan ulun ni ma ai bahambur pang,salain muha bungas wan kici,wanita karir ha pulang,cuma kadada nang masuk kriterianya lagi..
Uma angel:agak di untal,kriteria nang kaya apa garang mudil kahandak..
Angel:muhanya nag kaya tum cruse ma ai,mutur ferrari,rumahnya ganal ada kulam ranang,panampilan parlinti..
Uma angel:(takalipik)huma huma huma,prepet pet pet pet buuus..(Takantut kantut)
Angel:(takalipik)curut bakantut sidin..(Bapicik hidung)
Uma angel:liwar kahaharatan pilihan,saurang muha maalang alang bungas..
Angel:meneketehe mam..(Takaradut muha)
Umaa angel:bacari calun laki tu angellai kada musti sugih wan kaliwat langkar muha ,asal cukupan haja nang panting taat ibadah,parcuma sugih harta,rupa bungas tapi kalakuan kaya bala,satutumat bagandakan,kada bagaduh lagi wan bini dirumah..
Angel:tapi ini jamanya lain ma ai ,sagala sasuatu harus diukur wan duit,wan jua himung jua kalu pian mun ulun baisi laki tampan wan tajir..
Uma angel:iih amun dapat,mun kada pang pada peraii ha..
Angel:makanya disaliksi dulu,basabarai..
Uma angel:sampai kapan netu,bujur haja ikam wayah ini bungas,tapi kada sadarkah ikam usia mamudarkan kacantikan rupa,nang dahulunya kancang wayah ini tinggal lanjutnya,apa ikam mahadang jadi lanjut alias saraba landur dulu hanyar balaki..
Angel:(takalipik)huumaaa ngerinya..
Uma angel:di pikir netu,jangan aur manurutakan hati haja..
Angel:jadi nang kaya apa pang..
Uma angel:pukuknya minggu kaina ikam harus mambawa calun laki,mun kada kutinggalakan madam ikam jadi tkw aku ka arab,nyaman talaki urang arab,kada bagaduh lagi aku wan ikam,mauk mahadang kalalawasan handak manimang cucu,baik aku baulah saurang..(Tagas)
Angel:(takalipik)huuma iyakah..
Uma angel:nang kaya apakah tawasnya bawa haja karumah,kaina aur pilih pilih,kada ingat lagi wan umur,bahujung kada sing lakian..(Bajauh)
Angel:beuh uma tu,kada kawa malihat kasananganku haja,urang masih handak manikmati masa lajang,malah disuruh balaki,ku tallipun pang kawanku si latifah..(Manalipun)
Bunyi ringtune: cik ki ciik ki bum bum ala la beibeh cik ki ciik ki bum bum ala la beibeh..
Latifah:(ditalipun)ada apa angel..
Angel:fah tulungi aku pang,aku ni disuruh umaku minggu kaina harus babawa calun laki karumah,secara aku kada sing pacaran nah..
Latifah:ikam jua kabanyakan gaya,aur tulak tarus wan cuwu..
Angel:nyata ai ku tulak tarus,sanunuh ada nang handak,urang nang katuju basaung hayam,urang nang sudah babini,ada jua tabaik salis dumpit ,mudal mainjam wan urang,sakit adul..
Latifah:imang ikam handak balakikah sudah angel..
Angel:kada pang,gasan manuruti kahandak umaku banarai,kaya apa yu lah bingung aku nah..
Latifah:apa nang harus ku bantu nih..
Angel:kaya ini haja,ikam cariakan lakian nang kada mangaruan tampuh tapi jinak urangnya,gasan ku kanalakan wan umaku,nah pas malihat urangnya pina sakit jalas sidin kada katuju,akhirnya sidin kada mamaksaakan kahandaknya lagi,balalakasan manyuruh haaku bacari calun laki,jadi aku kawa bibas..
Latifah:uuh kaya itukah..
Angel:adalah ikam baingatan..
Latifah:ada ai,kawanku dikampung ngarannya utuh..
Angel:dari ngarannya haja pina sakit pang putungan barangnya..
Latifah:kaina minggu kaina ku tamuakan ikam wan utuh..
(Singkat kisah batamuan angel wan utuh,nang dibawa latifah)
Latifah:ni urangnya angel..
Angel:(dalam hati)waduh kada gaul lalu urangnya,bapakai baju koko,bakupiahan,basandal capal ha pulang..
Latifah:kaya apa angel,mantap lah sasuai kahandak..
Angel:(dalam hati)amun kaya ini jalas umaku kada hakun hehe,siip latifah..
Latifah:nah bapandir ikam wan utuhnya..
Angel:ui bus,ikam pura pura jadi pacarku kaina kukanalakan wan umaku,sabagai imbalannya ku bari duit 3 juta..
Utuh:waah maaf banar dingai,amun disuruh badusta ka utuh kada handak,apalagi mandustai urang tuha,dusa banar netu..
Angel:tapi ikam kubari duit bussai,masa wan duit ugah..
Utuh:maaf banar nah,kayanya ikam salah urang,jujur saumur hidup aku kada bisa mamasukakan sasuatu nang haram kadalam parutku ni..
Angel:(dalam hati)curut gaya banar hantu ni kaya apa akal yu,(pura pura)hiks hiks tulung ulun ka ini demi manyanangkan hati uma ulun nang tinggal saumur jagung..
Utuh:maksudnya..
Latifah:(dalam hati)beuh akal akalan angel haja ni putungan..
Angel:uma ulun mandarita panyakit nang kada lawas lagi cagar mudar hiks hiks..(Sandiwara cinta samusim jaah)
Utuh:hmm amun kaya itu ayuai,badusta demi kabaikan..
Angel:yes yes..
Latifah:mintiiiiiiiiiiiit..(Basampuk kalingking)
Angel:kalu kaya itu ayuai ka ai kita karumah..
Utuh:ayuu..
(Tulakan angel wan utuh karumah angel)
(Tes vukal dulu nah,katuju juakah buahan sanak baarataan wan kisah ini)
apa yang akan tarjadi salanjutnya,nantikan hanya di kowa
Penulis
Fendi ramanda
ind_Latn ind_Latn bjn_Latn bjn_Latn quy_Latn bjn_Latn bjn_Latn bjn_Latn bjn_Latn mlt_Latn bjn_Latn bjn_Latn quy_Latn bjn_Latn bjn_Latn bjn_Latn ind_Latn bjn_Latn zsm_Latn bjn_Latn bjn_Latn bjn_Latn hau_Latn bjn_Latn bjn_Latn nus_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn cym_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn quy_Latn jav_Latn bjn_Latn som_Latn quy_Latn bjn_Latn bjn_Latn zsm_Latn srd_Latn